Temeljem članka 17.stavka 1. Zakona o sustavu civilne zaštite („Narodne novine“, br. 82/15 i 118/18) i članka 32, Statuta općine Biskupija („Službeni vjesnik Šibensko-kninske županije“, br. 9/09, 4/11, 8/12, 4/13, 2/18, 5/19, 3/20 i 3/21) ,Općinsko vijeće Općine Biskupija, dana 14. prosinca 2023.godine, donosi

ANALIZU STANJA SUSTAVA CIVILNE ZAŠTITE

NA PODRUČJU OPĆINE BISKUPIJA U 2023. GODINI

## 1.UVODNI DIO

Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.

Člankom 17.stavak 1.Zakona o sustavu civilne zaštite («NN» br. 82/15 i 118/18) definirano je da u ostvarivanju prava i obaveza u području civilne zaštite, predstavnička tijela jedinica lokalne samouprave pri donošenju proračuna, razmatraju i usvajaju godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje, te smjernice za organizaciju i razvoj sustava koje se razmatraju svake četiri godine.

Sustav civilne zaštite obuhvaća mjere i aktivnosti (preventivne, planske, organizacijske, operativne, nadzorne i financijske) kojima se uređuju prava i obaveze sudionika, ustroji djelovanje svih dijelova sustava civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cjelinu radi smanjenja rizika od katastrofa te zaštite i spašavanja građana, materijalnih i kulturnih dobara i okoliša na teritoriju Republike Hrvatske od posljedica prirodnih, tehničko-tehnoloških nesreća i katastrofa, otklanjanja

Sudionici zaštite i spašavanja su:

* fizičke i pravne osobe
* izvršna i predstavnička tijela lokalne i područne (regionalne) samouprave
* središnja tijela državne uprave
* operativne snage zaštite i spašavanja

Operativne snage civilne zaštite su:

- stožeri civilne zaštite

- operativne snage vatrogastva

- operativne snage Hrvatskog crvenog križa

- operativne snage Hrvatske gorske službe spašavanja

- udruge

- postrojbe i povjerenici civilne zaštite

- koordinatori na lokaciji

- pravne osobe u sustavu civilne zaštite

Jedinice lokalne samouprave u okviru svojih prava i dužnosti utvrđenih zakonom, uređuju, planiraju, organiziraju, financiraju i provode civilnu zaštitu na svom području.

**STANJE SUSTAVA CIVILNE ZAŠTITE**

**1. Procjena ugroženosti od požara i Plan zaštite od požara**

Općinsko vijeće Općine Biskupija je 2016.godine donijelo Procjenu ugroženosti od požara i tehnoloških eksplozija, te Plan zaštite od požara koje je izradila tvrtka Radna sigurnost d.o.o.

**2. Procjena rizika od velikih nesreća i Plan djelovanja civilne zaštite**

Općinsko vijeće Općine Biskupija je dana 14.lipnja 2022. godine usvojilo Odluku o donošenju Procjene rizika od velikih nesreća za područje Općine Biskupija Klasa:240-01/22-01/3, urbroj:2182-17-01-22-01.

Općinski načelnik je dana 21.srpnja 2022.godine donio odluku o donošenju Plan djelovanja civilne zaštite Klasa:240-01/22-01/4, Urbroj:2182-17-02-22-01izrađen od strane DLS d.o.o. Rijeka.

**3. Smjernice za organizaciju i razvoj sustava civilne zaštite**

Općinsko vijeće Općine Biskupija je usvojilo Smjernice za organizaciju i razvoj sustava civilne zaštite Općine Biskupija („Službeni vjesnik Šibensko-kninske županije“, br. 17/19).

**4. Stožer civilne zaštite**

Općina Biskupija ustrojila je Stožer civilne zaštite kao stručno, operativno i koordinativno tijelo koje pruža stručnu pomoć i priprema akcije zaštite i spašavanja. Osniva se za upravljanje i usklađivanje aktivnosti operativnih snaga i ukupnih ljudskih i materijalnih resursa zajednice u slučaju neposredne prijetnje , katastrofe i veće nesreće s ciljem sprečavanja , ublažavanja i otklanjanja posljedica katastrofe i veće nesreće na području općine Biskupija.

Općinski načelnik dana 29.lipnja 2021.godine donijelo je akt o imenovanju Stožera civilne zaštite općine Biskupija kojim su utvrđena prava i obaveze članova stožera zaštite i spašavanja.

**5. Postrojba civilne zaštite opće namjene**

Sukladno donesenoj Procjeni rizika donesena je Odluka o osnivanju postrojbe civilne zaštite opće namjene Općine Biskupija.

Općine Biskupija oformila je postrojbu civilne zaštite opće namjene općine Biskupija koja u svom sastavu broji 23 pripadnika.

**6. Pravne osobe od interesa za sustav civilne zaštite**

Odluka o određivanju pravnih osoba od interesa za sustav civilne zaštite Općine Biskupija donesena je 04.veljače 2019.godine.

Operativne snage zaštite i spašavanja na području Općine Biskupija su:

-Komunalno društvo Biskupija.

**7. Povjerenici civilne zaštite**

Na temelju Procjene ugroženosti za područje Općine Biskupija načelnik Općine Biskupija donio je Odluku o imenovanju povjerenika civilne zaštite općine Biskupija i njihovih zamjenika Klasa:240-01/22-01/7, Urbroj:2182-17-02-22-01 od 13.listopada 2022 godine.

**8. Vatrogastvo**

Na području Općine Biskupija djeluje Dobrovoljno vatrogasno društvo Biskupija sa 6 dobrovoljnih vatrogasaca, te Javna vatrogasna postrojba grada Knina s 22 profesionalna djelatnika u slučajevima nastanka nezgoda većih razmjera.

Organizacija sustava zaštite od požara za vrijeme ljetne turističke sezone u Općini Biskupija se temelji na Planu operativne provedbe programa aktivnosti Vlade RH u provedbi posebnih mjera zaštite od požara s tim da se program svake godine nadograđuje.

U motrenju i preventivnim ophodnjama sudjeluju pripadnici Hrvatskih šuma, Dobrovoljnog vatrogasnog društava Biskupija u periodu od 01. 06. – 30.09.

Za navedenu namjenu u proračunu Općine Biskupija izdvojeno je 63.900,00 EUR u 2023. godini.

**9. Udruge građana od značaja za zaštitu i spašavanje**

Hrvatska gorska služba spašavanja Stanica Šibenik je operativna snaga koja djeluje na području Šibensko-kninske županije, a time i na području Općine Biskupija provodeći svoju Zakonom definiranu redovitu djelatnost pomoći građanima kojima je u datom trenutku potrebna pomoć i sigurnost kao prioritetna javna potreba.

Općina Biskupija ima sklopljen ugovor o sufinanciranju programa aktivnosti u 2023. godini sa HGSS – stanica Šibenik.

U 2023. godini snage HGSS-a su imale dvije intervencije na području Općine Biskupija.

### 10. Službe i pravne osobe koje se civilnom zaštitom bave u svojoj redovnoj djelatnosti

Službe i pravne osobe koje imaju zadaće u sustavu civilne zaštite imaju obavezu uključivanja u sistem zaštite i spašavanja kroz redovnu djelatnost.

Na području Općine Biskupija svoju djelatnost obavljaju:

1. Komunalno društvo Biskupija d.o.o. koje održava javne površine i groblja, obavlja usluge odvoza komunalnog otpada;
2. Hitna medicinska pomoć pokriva područje Općine Biskupija stalno dežurnom ekipom;
3. Zavod za javno zdravstvo je zdravstvena ustanova osnovana za trajno obavljanje javno zdravstvene djelatnosti. Od aktivnosti zavoda izdvajamo: mikrobiološke i kemijske analize vode, namirnica i predmeta opće upotrebe, analiza čistoće objekata, ispitivanje kakvoće zraka, ispitivanje otpadnih voda i dr.;
4. Veterinarska stanica Knin;
5. Tvrtka AS-EKO d.o.o.;
6. Komunalno poduzeće d.o.o. Knin koje upravlja vodovodnim sustavom.

**11. Plan djelovanja u području prirodnih nepogoda**

Donesen je plan djelovanja u području prirodnih nepogoda za 2023.godinu

Plan djelovanja sadrži:

-popis mjera u slučaju nastajanja prirodne nepogode,

-procjene osiguranja opreme i drugih sredstava za zaštitu i sprječavanje stradanja imovine, gospodarskih funkcija i stradanja stanovništva.

**ZAKLJUČAK**

Temeljem analize sustava civilne zaštite može se zaključiti da je stanje sustava civilne zaštite na zadovoljavajućem nivou.

Općina Biskupija donijela je sve planske dokumente koji uređuju stanje sustava civilne zaštite.

U narednom periodu potrebno je provoditi edukaciju i uvježbavanje snaga civilne zaštite kroz provođenje vježbi i edukacija, te kroz proračun osigurati financijska sredstva za realizaciju utvrđenih zadataka.

KLASA:240-01/23-01/4

URBROJ:2182-17-01-23-01

Orlić,14. prosinca 2023. godine.

OPĆINSKO VIJEĆE

OPĆINE BISKUPIJA

Predsjednik

Dragan Vukmirović, v.r